
Comisia pentru buget, 

finanţe şi bănci
BIROUL PERMANENT

AL

CAMEREI DEPUTAŢILOR

Vă trimitem, alăturat, proiectul de Lege pentru aprobarea Ordonanţei de urgenţă a Guvernului nr.43/1998 privind acordarea unor facilităţi de plata creanţelor fiscale către bugetul de stat şi bugetul asigurărilor de stat în cazul încheierii contractului de vânzare-cumpărare de acţiuni ale S.C. “Tractorul” S.A. Braşov, cu care comisia noastră a fost sesizată în fond cu adresa Biroului Permanent nr. 394    din 03.12.1998. 

	Dan Constantinescu,

PREŞEDINTE 

Comisia pentru buget, 

finanţe şi bănci
RAPORT
asupra proiectului de Lege pentru aprobarea Ordonanţei de urgenţă a Guvernului nr.43/1998 privind acordarea unor facilităţi de plata creanţelor fiscale către bugetul de stat şi bugetul asigurărilor de stat în cazul încheierii contractului de vânzare-cumpărare de acţiuni ale          S.C. “Tractorul” S.A. Braşov

În urma examinării proiectului de Lege pentru aprobarea Ordonanţei de urgenţă a Guvernului nr.43/1998 privind acordarea unor facilităţi de plata creanţelor fiscale către bugetul de stat şi bugetul asigurărilor de stat în cazul încheierii contractului de vânzare-cumpărare de acţiuni ale S.C. “Tractorul” S.A. Braşov în şedinţa din 16.12.1998, comisia a hotărât că aceasta nu poate fi acceptat şi propune Plenului respingerea prezentei ordonanţe ca neavând obiect.

Conform Notei de fundamentare la prezenta ordonanţă, Fondul Proprietăţii de Stat, mandatat de Ministerul Privatizării, urma să încheie contractul de vânzare-cumpărare a pachetului de 70% din acţiunile deţinute de stat la S.C. “Tractorul” S.A. Braşov, în condiţiile negociate cu firmele DIABCO Egipt, DAEWOO Coreea şi AGCO SUA.

Întrucât nu s-a finalizat nici un contract, procesul de privatizare nu s-a realizat astfel că, prezenta ordonanţă nu poate avea obiect.

Prezentul Proiect de Lege face parte din categoria legilor ordinare.

	Dan Constantinescu,

PREŞEDINTE
	 Petre Partal,

SECRETAR


Experţi parlamentari:

Bărdiţă Mariana

Onete Alexandru

